stanford-oval/wikipedia huggingface dataset:
Nina Hruštšova
Perhe

Nina Kuharsuk ja Nikita Hruštšov menivät virallisesti naimisiin vasta Hruštšovin vetäydyttyä kaikista tehtävistä vuonna 1965. Nina Hruštšova vietti lopun elämänsä Moskovassa ja perheeseen syntyi kolme lasta:
Rada (1929-2016)
Sergei (1935)
Elena (1937)
Andrei Gromyko, Nina Hruštšova, Eleanor Roosevelt ja Nikita Hruštšov Hyde Parkissa New Yorkissa vuonna 1959.
Níki Bakogiánni

| Mitalit> Maa:   Kreikka.Naisten yleisurheilu. Olympialaiset  | Mitalit> Maa:   Kreikka.Naisten yleisurheilu. Olympialaiset  | Mitalit> Maa:   Kreikka.Naisten yleisurheilu. Olympialaiset  | Maa:   Kreikka> Naisten yleisurheilu. |
| --- | --- | --- | --- |
|  Hopeaa | Atlanta 1996 | korkeus |  |
Níki Bakogiánni (kreik. Νίκη Μπακογιάννη, s. 9. kesäkuuta 1968 Lamía) on kreikkalainen entinen korkeushyppääjä. Hän sijoittui hopealle  vuoden 1996 sisäratojen EM-kilpailuissa. Myöhemmin samana vuonna Bakogiánni saavutti hopeaa Atlantan olympialaisten korkeuskilpailussa edelleen voimassa olevalla Kreikan ennätyksellä 203. Kilpailun voitti Stefka Kostadinova tuloksella 205.
Aiheesta muualla

Níki Bakogiánni Kansainvälinen yleisurheiluliitto. (englanniksi)
Nuorlatvialaiset

Juris Alunāns
Nuorlatvialaiset olivat latvialaisia Tarton yliopiston opiskelijoita, jotka 1850-luvulla ensimmäisinä alkoivat vaatia latvialaisille taloudellista ja henkistä itsenäisyyttä Venäjän keisarikunnassa ja toimia käytännössä vaatimuksensa toteuttamiseksi. Nuorlatvialaisten avainhenkilöitä olivat Krišjānis Valdemārs, Krišjānis Barons ja Juris Alunāns.
Krišjānis Valdemārs alkoi järjestää Tartossa kirjallisia iltoja latvialaisille ylioppilaille. Valdemārsin onnistui solmia läheiset suhteet Venäjän keisarin veljeen suuriruhtinas Nikolaihin, minkä ansiosta nuorlatvialaiset saivat mahdollisuuden julkaista omaa lehteä. Nuorlatvialaisten äänenkannattajaksi kehittyi vuonna 1862 toimintansa aloittanut nationalistinen viikkolehti Pēterburgas Avīzes (suomeksi Pietarin sanomalehti), joka asettui vastustamaan saksalaisen kartanoaateliston etuoikeuksia ja konservatiivista papistoa käyttäen hyväkseen 1860-luvun liberalismia. Lehti vaikutti suuresti latvialaisten kansallisen itsetunnon heräämiseen.
Näkymä

Näkymä (engl. view) on tietokantajärjestelmään määriteltävä johdettava taulu. Näkymä määritellään tietokantakyselynä, jolla on yksilöllinen nimi. Näkymät ovat siten virtuaalisia tulosjoukkoja (tauluja), koska niiden tieto kerätään fyysisesti tietokannassa olevista tauluissa (base tables, physical tables) olevista tiedoista. Joissakin tietokantajärjestelmissä näkymät voivat olla myös väliaikaisia, eli ne poistetaan istunnon päätteeksi.
Tavallisen näkymän kysely ajetaan joka kerta kun sitä (näkymän tunnistetta) kutsutaan. Näin ollen näkymien data on ajantasaista.
Näkymien tarjoamia etuja ja hyviä puolia ovat mm:
Yksinkertaistaa kyselyjen tekemistä kun kyselyn tulosjoukkoon päästään käsiksi vain käyttämällä sen nimeä (ks. esimerkki alempana).
Yksinkertaistaa asiakkaan (client) työtä, kun tarvittava kysely on jo määritetty tietokantaohjelmiston sisällä. Esimerkiksi ohjelmoijan ei tarvitse osata kirjoittaa haluamaansa SQL-kyselyä tai edes ymmärtää sen toiminnasta.
Näkymät vievät hyvin vähän tilaa. Tallentamiseen tarvitaan vain itse kyselyn koodi.
Turvallisuus. Tietyille käyttäjille voidaan sallia oikeudet lukea ja/tai hallita näkymiä, ei itse fyysisiä tauluja joista tieto on peräisin.
Esimerkki

| Fyysinen taulu (henkilot)> id | Fyysinen taulu (henkilot)> etunimi | Fyysinen taulu (henkilot)> sukupuoli | Fyysinen taulu (henkilot)> syntymavuosi |
| --- | --- | --- | --- |
| 1 | Aatu | M | 1991 |
| 2 | Bella | N | 1992 |
| 3 | Caro | N | 1993 |
| 4 | Daniel | M | 1994 |
| 5 | Elli | N | 1950 |
Näkymän (nimeltä naiset), jonka tulosjoukko sisältää vain naispuoliset taulun henkilot rivit, luominen onnistuisi seuraavasti:
CREATE VIEW naiset AS SELECT * FROM henkilot WHERE sukupuoli='N';
Kun näkymä on onnistuneesti luotu tietokannanhallintajärjestelmään, voidaan tulosjoukkoon viitata käyttäen näkymän nimeä. Esimerkiksi seuraavan kyselyn tuloksessa olisi vain yksi rivi jonka avain on ID 3.
SELECT * FROM naiset WHERE syntymavuosi >= 1993;
Materialized View

Näkymä, jonka data muodostetaan esimerkiksi kerran vuorokaudessa ja jonka data siten tallennetaan fyysisenä kopiona, kutustaan Materialized View:ksi (ei virallista suomenkielistä termiä). Tällaisen näkymän etu on puhtaasti suoritusnopeudessa, sillä näkymän kyselyä ei ajata joka kerta kun sitä kutsutaan, vaan sama tulosjoukko voidaan antaa nopeasti tietokantaohjelmiston muistista. Fyysisen näkymän haittapuolena on sen antama mahdollisesti epäajantaisenen tieto, mutta se soveltuu hyvin tilanteiisiin joissa tiedon ei tarvitse olla täysin ajantasaista. Materialisoitu näkymä voidaan uudelleenlaskea esimerkiksi kerran vuorokaudessa.
Esimerkkitilanne voisi olla tilanne, jossa vuorokauden myyntitilastot tallennetaan fyysiseen näkymään. Fyysinen näkymä koostetaan siten kerran vuorokaudessa. Fyysinen tallentaminen on laskennallisesti tehokkaampaa, sillä vanhat myyntitilastot tuskin muuttuvat, joten yhteenvedon tallentaminen on hyödyllisempää fyysisesti, kuin että se laskettaisiin joka kerta erikseen.
Olivia Kortelainen

Olivia Kortelainen (s. 19. elokuuta 1997) on suomalainen salibandyn pelaaja, joka on pelannut niin puolustajana kuin hyökkääjänäkin. Hän on edustanut Naisten Salibandyliigassa eli nykyisessä F-liigassa Porvoon Salibandyseuraa kausina 2011–2016, 2017–2020 ja 2021–2022. Hän on pelannut liigassa kauden 2021–2022 runkosarjan loppuun mennessä 112 runkosarjaottelua, joissa hän on tehnyt yhdeksän maalia ja antanut 13 maaliin johtanutta syöttöä, sekä 31 pudotuspeliä, joissa hän on tehnyt neljä maalia ja saanut kaksi syöttöpistetta.
Kortelainen edusti Suomea alle 19-vuotiaiden MM-kilpailuissa 2016.
Only One

Only One -nimisiä musiikkikappaleita ovat:
Only One, Asteen kappale vuodelta 2014
Only One, Kanye Westin kappale vuodelta 2014
Only One, Kat DeLunan kappale vuodelta 2019
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Only One”, voi hakea sivunnimihaulla, laajalla sivunnimihaulla tai tekstihaulla.
Níkaia (Attika)

| Níkaia Νίκαια |
| --- | --- |
 Níkaian kaupunkia.
 Kunnallisyksikön sijainti
 Níkaia
 Koordinaatit: 37°58′13″N, 23°38′29″E 
Valtio:  Kreikka
Hajautetun hallinnon alue:  Attika
Alue:  Attika
Alueyksikkö:  Pireus
Kunta:  Níkaia-Ágios Ioánnis Rénti
Hallinto:  
 – Asutustyyppi:  kunnallisyksikkö, entinen kunta, kaupunki
 – Kallikrates-koodi:  510401
Väkiluku (2011):  89 380
Aikavyöhyke:  UTC+2
 – Kesäaika:  UTC+3
Postinumero:  184 xx
Suuntanumero(t):  210
Rekisterikilpi:  Z
Infobox OKVirheellinen NIMI-arvo: 
Níkaia (kreik. Νίκαια) on Kreikan kaupunki sekä samanniminen Níkaia-Ágios Ioánnis Réntin kunnan kunnallisyksikkö (Δημοτική Ενότητα Νίκαιας, Dimotikí Enótita Níkaias) ja entinen itsenäinen kunta. Se sijaitsee Pireuksen alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 89 380 (vuonna 2011). Níkaia on Níkaia-Ágios Ioánnis Réntin kunnan kuntakeskus.
Níkaian kaupunkia.
Níkaia on väkiluvultaan Kreikan 11. suurin kaupunki. Se sijaitsee noin kahdeksan kilometriä Ateenan keskustasta länteen ja se on Pireuksen ja samalla Ateenan esikaupunki. Kaupungin aikaisempi nimi oli Néa Kokkiniá (Νέα Κοκκινιά). Nimi muutettiin Níkaiaksi vuonna 1940. Nimi viittaa Vähän-Aasian Nikaiaan, josta muutti Kreikkaan 1920-luvulla paljon kreikkalaista väestöä osana Kreikan ja Turkin väestönvaihtoa. Kaupungissa sijaitsee Níkaian metroasema.
Níkaia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Níkaia-Ágios Ioánnis Réntin kunnaksi yhdessä Ágios Ioánnis Réntin kanssa.
Aiheesta muualla

Kuvia tai muita tiedostoja aiheesta Níkaia Wikimedia Commonsissa
Noah Hawley

| Noah Hawley |
| --- | --- |
 Hawley vuonna 2014.
Henkilötiedot
Syntynyt: 1967 
Kansalaisuus:  Yhdysvallat
Puoliso:  Kyle Hawley
Lapset:  2
Muut tiedot
Merkittävät teokset: Fargo
Aiheesta muualla
Kotisivu
Noah Hawley on yhdysvaltalainen tuottaja, käsikirjoittaja ja kirjailija. Hänet tunnetaan parhaiten luomastaan televisiosarjasta Fargo. Hawley oli tuotti ja käsikirjoitti sarjassa Bones, ja loi myös sarjat The Unusuals, My Generation ja Legion. Hawley on julkaissut myös neljä romaania.
Aiheesta muualla

Kuvia tai muita tiedostoja aiheesta Noah Hawley Wikimedia Commonsissa
Virallinen sivusto (englanniksi)
Noah Hawley Internet Movie Databasessa. (englanniksi)
Olivia Culpo

Olivia Culpo 28. toukokuuta 2012
Olivia Frances Culpo (s. 8. toukokuuta 1992 Cranston, Rhode Island, Yhdysvallat) on yhdysvaltalainen malli ja näyttelijä. Hänet on kruunattu Miss USAksi sekä Miss Universumiksi vuonna 2012. Hän on näytellyt elokuvissa Se toinen nainen (2014) sekä American Satan (2017).
Culpo on 170 senttimetriä pitkä.
Noah Huntley

Noah Huntley
Noah Huntley (s. 7. syyskuuta 1974 West Sussex) on englantilainen näyttelijä. Hän on näytellyt useissa televisiosarjoissa ja elokuvissa, joista esimerkkeinä muun muassa Emmerdale (TV-sarja, 1993–1995), Viimeinen horisontti (elokuva, 1997), Avalonin usvat (minisarja, 2001), 28 päivää myöhemmin (elokuva, 2002), Holby Cityn sairaala (TV-sarja, 2004–2005), Narnian tarinat: Velho ja leijona (elokuva, 2005) ja Dark Floors (elokuva, 2008).
Aiheesta muualla

Noah Huntley Internet Movie Databasessa. (englanniksi)
Noah Jupe

| Noah Jupe |
| --- | --- |

Henkilötiedot
Koko nimi:  Noah Casford  Jupe
Syntynyt: 25. helmikuuta 2005 (ikä 19) Islington, Lontoo, Yhdistynyt Kuningaskunta
Ammatti:  näyttelijä
Näyttelijä
Aktiivisena:  2015–
Merkittävät roolit:   Wonder  Hiljainen paikka  Hiljainen paikka: Osa 2  Le Mans 66 – täydellä teholla  Honey Boy 
Aiheesta muualla
IMDb
Elonet
Noah Jupe (s. 25. helmikuuta 2005 Lontoo, Englanti, Yhdistynyt kuningaskunta) on englantilainen näyttelijä, joka on näytellyt muun muassa elokuvissa Wonder (2017), Hiljainen paikka (2018) ja Hiljainen paikka: Osa 2 (2020), Le Mans 66 – täydellä teholla (2019) sekä Honey Boy (2019).
Aiheesta muualla

Noah Jupe Internet Movie Databasessa. (englanniksi)
Rayman 2: The Great Escape

| Rayman 2: The Great Escape |
| --- | --- |

Kehittäjä:  Ubisoft Montpellier (Nintendo 64, Dreamcast) Ubisoft DC Studios (Nintendo DS) Gameloft (iOS)
Julkaisija:  Ubisoft Gameloft
Jakelija:  Steam, GOG.com, Nintendo eShop, PlayStation Store ja App Store
Tuottaja:  Arnaud Carrette
Suunnittelija:  Michel Ancel
Säveltäjä:  Eric Chevalier
Pelisarja:  Rayman
Pelimoottori:  RenderWare
Julkaistu:   29. lokakuuta 1999 Nintendo 64 EU 29. lokakuuta 1999 NA 31. lokakuuta 1999 Windows NA 31. lokakuuta 1999 EU 14. marraskuuta 1999 Sega Dreamcast NA 29. helmikuuta 2000 JP 23. maaliskuuta 2000 EU 2000 PlayStation EU 8. syyskuuta 2000 NA 15. syyskuuta 2000 PlayStation 2 EU 22. joulukuuta 2000 NA 30. tammikuuta 2001 JP 31. toukokuuta 2001 EU 2000 Game Boy Color NA kesäkuu 2001 EU 14. joulukuuta 2001 Nintendo DS EU 11. maaliskuuta 2005 NA 24. maaliskuuta 2005 PlayStation Network NA 18. joulukuuta 2008 EU 28. heinäkuuta 2008 iOS 1. maaliskuuta 2010 Nintendo 3DS EU 25. maaliskuuta 2011 NA 27. maaliskuuta 2011 
Lajityyppi:  tasohyppely
Pelimuoto:  yksinpeli
Ikäluokitus:  USK 0 
Alusta:  Nintendo 64, Microsoft Windows, PlayStation, PlayStation 2, Game Boy Color,  Nintendo DS, PlayStation Network, iOS, Nintendo 3DS
Jakelumuoto:  CD, DVD, pelimoduuli
Lisää peliartikkeleitaVideopelien teemasivulla
Infobox OK    : 
| Rayman 2: The Great Escape> Yhteispisteet.Kerääjä | Rayman 2: The Great Escape> Yhteispisteet.Pisteet |
| --- | --- |
GameRankings: 93 % 
Metacritic: 90/100
Arvostelupisteet
Julkaisu: Pisteet
GameSpot: 9.3 / 10 
IGN: 9.6 / 10 
Rayman 2: The Great Escape on Ubisoftin vuonna 1999 julkaisema tasohyppelypeli. Edellisosaan verrattuna suurin muutos on ympäristön muuttuminen kolmiulotteiseksi. Pelistä tehtiin uusintaversio Rayman Revolution PlayStation 2:lle. Pelin pohjalta luotiin myös lyhytikäinen tietokoneanimaatiosarja, jossa tosin esiintyy peleistä Raymanin lisäksi vain pieni Ludiv ja Partateräparta. Sarjassa esiintyi ensimmäistä kertaa suuret hyonteistä muistuttavat ihmisten korvaamiseen tarkoitetut hahmot, jollaisia on myös myöhemmin Rayman 3: Hoodlum Havoc -pelissä. Rayman 2 on myytävänä PlayStation Storessa PlayStation Portablelle ja PlayStation 3:lle. Maaliskuussa 2011 peli julkaistiin Nintendo 3DS:lle Rayman 3D-nimen alaisena.
Versiot > Nintendo 64 ja Microsoft Windows

Rayman 2: The Great Escape julkaistiin ensimmäisenä Nintendo 64 -alustalle ennen Microsoft Windows -versiota, parannuksella sen versioon (sisältäen grafiikat ja musiikki). Pelissä ei ole mukana ymmärrettävää puhetta, vaan hahmot puhuvat Raymanin omalla kielellä.
Nintendo 64 -versiosta peli on siirretty Nintendo DS -alustalle nimeltään Rayman DS, jota julkaistiin 24. maaliskuuta 2005. Nintendo 64 -versiosta on erittäin muutama muutos. Joistakin musiikkikappaleista on poistettu osia ja joitakin graafisia kuvioita on yksinkertaistettu; Euroopan versiossa osa musiikkisovituksista on remiksattu. Versio sisältää myös kosketusnäyttöohjaimia.
Versiot > Dreamcast

Dreamcast versio on suunnilleen sama kuin Microsoft Windows ja Nintendo 64 versiot, mutta pelissä on erilainen kenttävalikko ja siinä on Globoxin kylä, jossa voi keskustella Globoxin lapsien kanssa ja johon avaa minipelejä, jos kerää Globox kristalleja pelin kentistä.
Myöhemmin Dreamcast-versio siirrettiin iOS -laitteille maaliskuussa 2010 ja Nintendo 3DS:lle maaliskuussa 2011. Molemmissa versioissa ei ole Globoxin kylää ja sen minipelejä.
Versiot > PlayStation

Pelissä on mukana ymmärrettävää puhetta, jonka voi alussa vaihtaa englannin-, ranskan-, saksan-, espanjan- tai italiankieliseksi. Myös kerättävien Lumsien maksimaalinen määrä on 800 tuhannen sijasta, minkä vuoksi täydellisen suorituksen saavuttamiseksi vaadittu prosentuaali on 90%. Saavutettuaan vaaditun määrän pelin lopputekstien jälkeen avautuu pelin alkuperäinen 2D-protyyppi, joka muistuttaa graafisesti ja pelimekaniikaltaan ensimmäistä Rayman-peliä.
Versiot > PlayStation 2

Tämä peli on laajennettu versio muihin versioihin verrattuna. Pelissä on parannellut grafiikat ja enemmän yksityiskohtia, kuin muissa versioissa.
Pelissä on mukana PlayStation -version tapaan ymmärrettävää puhetta. Mutta toisin kuin PlayStation versiossa, PlayStation 2 versiossa pystyy pelaamaan Raymanin omalla kielellä, jota kuulee Nintendo 64 ja Microsoft Windows versioissa. Kyseinen peli on paranneltu versio PC- sekä Nintendo 64-versioilta.
Peli sisältää minipelejä ja bonus-haasteita, Raymanin voimien parannukset, tässä versiossa neljännen maskin nsijaan Globoxin lapsi antaa pelaajalle sademaskin, jonka avulla voit mennä tekemään kentissä olevien pilvien päälle sadetanssin (niinkuin Globox) ja siitä kasvaa kasvi joka vie sinut salapaikkaan. Kenttien uudelleenvierailu taustaäänet musiikkien sijaan, kolme uutta pomovastusta ja suurimpana uudistuksena Hub word, josta mennään kenttiin. Toisin kuin muissa versioissa, pelaaja pystyy tallentamaan, kun kenttä on suoritettu vain osittain.
Versiot > Game Boy Color

Gameboy Color versio on täysin eri peli muihin versioihin verrattuna. Tämä versio on kolmiulotteisen ympäristön sijasta sivulta kuvattu kaksiulotteinen tasoloikkapeli.
Pelaaminen > Raymanin taidot

Energiapallot: Vastaa Raymanin nyrkin heittoa. Raymanin tehokkaat energiapallot kimpoilevat sitä enemmän mitä pitää lataamisnäppäintä pohjassa. Energiapallojen teho kasvaa myös kultakäsineistä, joita on ympäri maailmaa (kultakäsineet saa myös voittamalla tason The Walk of Power).
Hyppy: Tasohyppelypeliin tyypillisesti kuuluva hyppytaito.
Helikopteri: Raymanin helikopteritukka on esiintynyt lähes kaikissa Rayman-peleissä. Tukallaan Rayman siis hidastaa maahan putoamista hypättyään. Beneath the Sanctuary of Rock and Lava -tasossa Ly antaa Raymanille kyvyn, jolla tämä voi lentää propellitukkansa ansiosta.
Uiminen: Rayman pystyy uimaan vesissä, joita Robo-merirosvot eivät ole vielä saastuttaneet. Veden alla Raymanillä on happimittari, jota saa kasvatettua sinisten lumien tai Carmen-valaan ilmakuplien kautta.
Pelaaminen > Raymanin taidot > Kiipeäminen

seinää pitkin: Rayman pystyy kiipeämään seinillä, jos niissä on hämähäkinverkkoa, köynnöksiä tai jotain muuta minkä avulla voi kiivetä.
kahden seinän välissä: Jos seinät ovat tarpeeksi lähellä toisiaan, Rayman pystyy kiipeämään niistä tukea ottamalla
Pelaaminen > Raymanin taidot > Uudet voimat

Rayman Revolution -versiossa Rayman pystyy ostamaan itselleen uusia voimia keltaisilla lumeilla, kuten tynnyrin kanssa juokseminen, panosten kimpoaminen ja panosten kimpoaminen vihollisten päistä.
Juoni

Robo-merirosvot ovat valloittaneet maailman ja Rayman on ainoa, joka voi pelastaa koko kansan orjuuttamisen. Raymanin pitää päästä Robo-merirosvojen vankilaivaan tuhotakseen amiraali Partateräparran. Päästäkseen vankilaivaan Rayman tarvitsee eri pyhätöistä neljä taikanaamiota. Niiden avulla Raymanin ystävä Polokus pystyy teleporttaamaan Raymanin Robo-merirosvojen vankilaivaan, jossa amiraali Partateräparta hallitsee.
Ystävät

Raymanillä on uusia ystäviä, joita ei esiintynyt edellisessä osassa.
Raymanin ystävät Rayman 2: The Great Escape -pelissä:
Globox – Raymanin paras ystävä, jonka kanssa Rayman viettää paljon aikaa.
Ly – Haltiatar, joka auttaa Raymania maailmanpelastamisessa Robo-merirosvojen kynsistä.
Clark – Raymanin ystävä, joka pystyy kukistamaan useita Robo-merirosvoja yhdellä kerralla.
Sssssam – Nuori käärme, joka haluaa auttaa suon ylittämisessä.
Murfy – Raymanin neuvoja, joka osaa auttaa Raymania tilanteissa, joissa Rayman ei tiedä mitä tehdä.
Teensiet – Metsän pikkuväkeä, jotka auttavat Raymania pääsemään tasosta seuraavaan.
Polokus – Taikahahmo, jonka voima on valtavan suuri. Auttaa Raymania pääsemään Vankilaivaan, jossa odottaa amiraali Razorbeard.
Umber – Kiven ja tulen pyhätön (The Sanctuary of Stone and Fire) vartija, jonka Ly suostuttelee auttamaan Raymania. Vartioi toista taikamaskia. Pelin PlayStation-versiossa hänen nimensä on Colossus.
Viholliset

Amiraali Partateräparta – Pelin pääasiallinen antagonisti. Amiraali Partateräparta haluaa haltuunsa maailman kaikki lumit ja orjuuttaa koko maailman kansan.
Jano – Pahojen unien luolan (The Cave of Bad Dreams) vartija, joka vartioi aarrettaan Cave of Bad Dreamin mailla.
Henchman 800 – Amiraali Razorbeardin sotilaita, jotka orjuuttavat kansaa ja yrittävät estää taikamaskien keruun. Arvon voi selvittää elämän määrästä, ja piraatin väristä.
Axel – Veden ja jään pyhätön (The Sanctuary of Water and Ice) vartija, joka vartioi ensimmäistä taikamaskia.
Foutch – Kallion ja laavan pyhätön (The Sanctuary of Rock and Lava) vartija, joka vartioi kolmatta taikamaskia.
Grolem 13 – Neljännen taikamaskin vartija, joka esiintyy vain pelissä Rayman Revolution.
Muita vihollisia, jotka yrittävät vahingoittaa Raymania: Hämähäkit, hyppivät silmät, piraijat, zombiekanat,  piikkikasvit ja madot.
Musiikki

Musiikin peliin on säveltänyt ranskalainen säveltäjä Eric Chevalier.
Aiheesta muualla

Rayman Zone – Raymanin viralliset kotisivut (englanniksi)
Níkos Anastasiádis

| Níkos Anastasiádis> Νίκος Αναστασιάδης |
| --- | --- |
 Anastasiádis vuonna 2022.
Kyproksen presidentti
 28. helmikuuta 2013 – 28. helmikuuta 2023  
Edeltäjä:  Dimítris Christófias
Seuraaja:  Níkos Christodoulídis
Henkilötiedot
Syntynyt: 27. syyskuuta 1946 (ikä 78) Péra Pedí, Limassol
Tiedot
Puolue:  Dimokratikós Synagermós
 Nimikirjoitus
Aiheesta muualla
anastasiades.topcyprus.net
Níkos Anastasiádis (kreik. Νίκος Αναστασιάδης; s. 27. syyskuuta 1946 Péra Pedí, Limassol) on kyproslainen poliitikko, joka toimi Kyproksen presidenttinä vuosina 2013–2023. Hän on kyproksenkreikkalainen konservatiivinen oikeistopoliitikko, joka toimi aiemmin Dimokratikós Synagermós -puolueen johtajana.
Anastasiádis oli ehdolla helmikuun 2013 presidentinvaalissa. Ensimmäisellä kierroksella hän sai noin 45 prosenttia äänistä. Anastasiádis ilmoitti kannattavansa tiukkaa talouskuria velkakriisissä olevalle Kyprokselle. Anastasiádis voitti presidentinvaalien toisella kierroksella vasemmiston ehdokkaan Stávros Malásin 57,5 prosentin äänisaaliilla. Hänet valittiin vuonna 2018 toiselle viisivuotiskaudelle voitettuaan presidentinvaalien toisella kierroksella vasemmistolaisen haastajansa 56 % ääniosuudella. Voittoa pidettiin luottamuksen osoituksena hänen stabiilille johtajuudelleen ensimmäisen viisivuotiskautensa aikana.
Aiheesta muualla

Kuvia tai muita tiedostoja aiheesta Níkos Anastasiádis Wikimedia Commonsissa
Níkos Anastasiádisin verkkosivu (Arkistoitu – Internet Archive) (kreikaksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Nicos Anastasiades
Kyproksen presidentit
Makarios III (1960–1974) · Gláfkos Klirídis* (1974) · Níkos Sampsón* (1974) · Makarios III (1974–1977) · Spýros Kyprianoú (1977–1988) · Geórgios Vasileíou (1988–1993) · Gláfkos Klirídis (1993–2003) · Tássos Papadópoulos (2003–2008) · Dimítris Christófias (2008–2013) · Níkos Anastasiádis (2013–2023) · Níkos Christodoulídis (2023–)
Käännös suomeksi
Noah Hoffman

Noah Hoffman vuonna 2013.
Noah Hoffman (s. 1. elokuuta 1989 Evergreen) on yhdysvaltalainen uransa lopettanut maastohiihtäjä.
Alle 23-vuotiaiden MM-kilpailuissa Erzurumissa 2012 Hoffman saavutti hopeaa 15 kilometrin perinteisen hiihtotavan kilpailussa. Olympialaisiin hän on osallistunut 2014 ja aikuisten MM-kilpailuihin kolmesti, vuosina 2011, 2013 ja 2015, parhaimpana henkilökohtaisena sijoituksena 15:s sija 15 kilometrin vapaan hiihtotavan kilpailussa Val di Fiemmessä 2013.
Hoffman kilpaili maastohiihdon maailmancupissa ensimmäisen kerran Vancouverissa tammikuussa 2009 sijoittuen 30 kilometrin yhdistelmäkilpailussa 25:nneksi. Hänen paras sijoituksensa maailmancupissa on kahdeksas sija Canmoren 30 kilometrin yhdistelmäkilpailusta joulukuussa 2012. Joulukuussa 2013 Hoffman oli nopein Rukan maailmancupin avaustapahtumaan kuuluneessa 15 kilometrin vapaan hiihtotavan kilpailussa. Tour de Skillä 2013–2014 hän oli 35 kilometrin vapaan hiihtotavan takaa-ajoetapin osuusajoissa nopein.
Hoffman lopetti uransa maastohiihtäjänä keväälä 2018.
Aiheesta muualla

Noah Hoffmanin kotisivut
Olavi Sahlberg

Valter Olavi Johannes Sahlberg (15. lokakuuta 1909 Hausjärvi – 1. lokakuuta 2010 Hämeenlinna) oli suomalainen arkkitehti. Hän valmistui arkkitehdiksi 1935 ja toimi Hämeenlinnan kaupunginarkkitehtinä yli 25 vuoden ajan.
Suunnittelutöitä

Hämeenlinnan taidemuseon Engel-rakennuksen muutostyö viljamakasiinista taidemuseoksi. 1952
Tuomelan koulu, Hämeenlinna
Ojoisten koulu, Hämeenlinna
Hämeenlinnan linja-autoasema, 1958–1959
Ahveniston olympiarakennukset, 1952, Ilmari Niemeläisen kanssa
Uppsala-talo, Birger Jaarlin katu 33, Hämeenlinna, 1951
Poltinahon yhteiskoulu, nykyinen Ahveniston koulu, 1959-1963
Nuori ja kaunis

| ”Nuori ja kaunis” Anna Järvinen & Olavi Uusivirta |
| --- | --- | --- |

Singlen tiedot
 Äänitetty : 2011
 Julkaistu: 11. huhtikuuta 2011
 Tyylilaji: pop
 Kesto: 04.10
 Levy-yhtiö: Universal Music
Anna Järvisen muut singlet
| ”Lilla Anna” 2011 | ”Nuori ja kaunis” 2011 |   |
Olavi Uusivirran muut julkaisut
| ”Sydänmaa” 2010 | ”Nuori ja kaunis” 2011 | ”Nuoruus” 2012 |
"Nuori ja kaunis" on Anna Järvisen ja Olavi Uusivirran kappale, joka julkaistiin singlenä 11. huhtikuuta 2011. Kappale sisältyi Järvisen Anna Själv Tredje -albumin Suomen painokselle sekä Uusivirran Elvis istuu oikealla -albumin CD-painokselle. Uusivirran säveltämä ja sanoittama kappale oli vuonna 2011 ensi-iltansa saaneen Elokuu-elokuvan tunnuskappale.
Oskari Sipolan ohjaama musiikkivideo kappaleesta julkaistiin 18. maaliskuuta 2011.
Kappale oli kaupallinen menestys, sillä se sijoittui parhaimmillaan seitsemänneksi sekä lataus- että singlelistalla. Radiolistalla kappale menestyi myös hyvin, ollen parhaimmillaan radioiden viidenneksi soitetuin kappale.